Sandra Maischberger

Awdur a chyflwynydd teledu o'r Almaen yw Sandra Maischberger (ganwyd 25 Awst 1966) sydd hefyd cael ei hystyried yn nodedig am ei gwaith fel newyddiadurwr a chynhyrchydd ffilm.

Fe'i ganed yn München ar 25 Awst 1966. Wedi gadael yr ysgol mynychodd Brifysgol Ludwig Maximilian, Munich a Choleg Werner-Heisenberg.

Magwraeth
Treuliodd Maischberger bum mlynedd o'i phlentyndod yn Frascati, ger Rhufain, yr Eidal, a chafodd ei magu yn Garching, ger Munich. Roedd ei thad yn ffisegydd i Gymdeithas Max Planck ac roedd ei mam yn dywysydd teithiau. (mewn Almaeneg) Mae hi'n chwaer i Martin Maischberger, archeolegydd o'r Almaen. (mewn Almaeneg) Pan oedd yn ei harddegau, ei dewis gyrfa oedd fel milfeddyg neu'n dditectif. Rhwng 1987 a 1989 hyfforddodd yn Ysgol Newyddiaduraeth Ludwig Maximilian Prifysgol Munich.

Gyrfa
Yn ystod ei chyfnod yn y brifysgol, dechreuodd Maischberger weithio yn y Bayerischer Rundfunk, darlledwr radio ym Munich, ac ers hynny mae wedi bod yn gweithio i wahanol orsafoedd teledu gan gynnwys Premiere, RTL, VOX, n-tv, ac ARD. O 1992, cymedrolodd 0137, sioe sgwrsio fyw, bob-yn-ail gyda Roger Willemsen.

Mae Maischberger wedi ysgrifennu nifer o lyfrau gan gynnwys Hand aufs Herz (Llaw ar y Galon) (cyfweliad gyda Helmut Schmidt) a Die musst Du kennen — Menschen machen Geschichte, sef gwyddoniadur (neu fywgraffiadur) o wyddonwyr, arlunwyr a gwleidyddion nodedig drwy'r oesau.

Ers 2003, mae Maischberger wedi bod yn cymedroli sioe sgwrsio ar Das Erste. Yn 2009, ar achlysur 60 mlynedd sefydlu Gweriniaeth Ffederal yr Almaen, cyfwelodd y Canghellor Angela Merkel.Stasi wollte Merkel anwerbe Münchner Merkur, 19 Mai 2009. Cymedrolodd Maischberger hefyd (ar y cyd gyda Maybrit Illner, Peter Kloeppel a Claus Strunz) yr unig ddadl etholiad teledu rhwng Merkel a'i gwrthwynebydd, Martin Schulz, cyn etholiadau 2017, a ddarlledwyd yn fyw ar bedair o sianeli teledu mwyaf poblogaidd yr Almaen.Markus Ehrenberg (3 Medi 2017), So gut waren die Moderatoren Tagesspiegel.

Anrhydeddau
 2000: Hanns-Joachim-Friedrichs-Award
 2001: Gwobr Teledu Bafaria
 2002: Ernst-Schneider-Preis
 2002: Goldene Kamera
 2004: Medienpreis für Sprachkultur, (GfdS)
 2008: Goldene Kamera
 2013: Urdd Teilyngdod Gweriniaeth Ffederal yr Almaen
 2016: Gwobr Romy

Cyfeiriadau

Categori:Llenorion benywaidd o'r Almaen
Categori:Genedigaethau 1966
Categori:Pobl o München